Opgradering van vaardighede vir die post-Covid-era is noodsaaklik – en maklik! - Solidariteit Wêreld LoopbaanSolidariteit Wêreld Loopbaan
Tuis › Artikels › Opgradering van vaardighede vir die post-Covid-era is noodsaaklik – en maklik!
Die Covid-19-pandemie het 'n hele reeks uitdagings en geleenthede in ons midde losgelaat.
Werkgewers en werknemers moet hiervan kennis neem, alhoewel hierdie eise al vir 'n redelike lang tyd in ons midde is. Hulle is tot 'n groot mate deur hierdie virus beklemtoon.
Base moet nou in alle erns begin om hulle waardevolste bate, naamlik hulle arbeidsmag, te rugsteun met die stel vaardighede wat hulle benodig om hulle organisasies verder te neem. Aan die ander kant moet werkers hulself al hoe meer met vaardighede toerus om gesog en onmisbaar te wees.
"Deur die vaardighede wat jy benodig na vore te laat kom in die persoon wat jy dink dalk daaroor beskik, maak dit moontlik om skielik op baie ander maniere die vaardighede te bekom wat jy benodig om te groei … uit 'n bestuursoogpunt kan hierdie tipe opsies jou arbeidsmag buigbaar en vaartbelyn hou," sê Beth Steinberg, VP van People and Talent by Chime. "Ontwikkeling van werkgewers gee jou ook nie net diepte met jou bestaande arbeidsmark nie, maar is 'n retensiemeganisme."
Baie hang hiervan af en baie moet nog gedoen word. So vroeg as 2017 het 'n analise deur die McKinsey Global Instituut getoon dat 14% van die arbeidsmag algehele heropgradering van vaardighede sal benodig, en soveel as 40% sal ten minste gedeeltelike heropgrading benodig om met hulle huidige werk voort te gaan.
Eerstens, wat Covid-19 onthul het, is dat tegnologiese vaardigheid nou noodsaaklik is. Dit het baie te doen met veranderings en integrasie van voorraadkettingbestuur. "Basiese digitale vaardighede sal hulle [maatskappye] in staat stel om gemaklik te voel en soomlose kontak te behou met hulle organisasie se ekosisteem – kliënte, vennote, en openbare owerhede," het verskeie McKinsey-kundiges in middel-2020 in 'n blog-insetsel geskryf.
Hierdie vaardighede sal werknemers ook voorsien van 'n basiese begrip van kritiese tegnologie, data-konsepte, en prosesse, insluitend datavisualisering, toegepaste masjienleer en gevorderde ontleedkunde. Namate 'n aanleg se produksielyne byvoorbeeld geoutomatiseer word, sal gehaltebestuur tegnologiese vaardighede moet opskerp om produksiedata te versamel, analiseer en moniteer.
Om slegs te leer om data en inligting te versamel deur tegnologie te gebruik sal werkers egter nie noodsaaklik maak in die huidige en toekomstige arbeidsmarkte nie. Vaardighede soos kreatiwiteit, innovering en 'n magdom ander vaardighede moet bekom word om te kan floreer.
"Besighede wat met maniere vorendag kon kom om dienste virtueel te lewer (soos baie gesondheidsorgverskaffers doen) of vinnig na nuwe produkte oor te slaan (soos Mercedes F1 wat oorgeslaan het van die vervaardiging van renmotors na innoverende asemhalingstoerusting) was in staat om die storm te trotseer. In 'n post-coronavirus-wêreld sal ons menslike vindingrykheid benodig om nuwe produkte en werkswyses uit te vind en in die vooruitsig te stel. Die mens se kreatiwiteit gaan noodsaaklik wees," skryf die strateeg en konsultant Bernard Marr vir Forbes.
Kritiese denke en probleemoplossing is al 'n geruime tyd uiters noodsaaklike vaardighede en sal steeds in belangrikheid toeneem. Die nuwe omgewing skep uitdagings wat verbeterde probleemoplossingsvaardighede, kreatiwiteit en innovering vereis. Die groei in afstandwerk benodig bestuurders om hierdie vaardighede toe te pas in 'n omgewing wat toenemend outonoom word. Die McKinsey-kundiges vra die regte vrae deur middel van 'n gevallestudie: "Watter vaardighede sal 'n verkrygingsbeampte nou benodig om sy/haar maatskappy te help om produksie te verplaas en die voorraadketting opnuut te deurdink? Kreatiwiteit? Innovering? Probleemoplossing? 'n Vermoë om groot projekte oor 'n afstand te bestuur?"
Marr sê mense is in aanvraag wat inligting uit uiteenlopende bronne objektief kan evalueer om te bepaal wat geloofwaardig is. "Nie alle inligting behoort vertrou te word nie, maar organisasies sal op kritiese denke moet staat maak om te verstaan watter inligting besluitneming moet inlig."
Alles in ag genome, sal die meeste werkers in die huidige werkplek egter nie baie formele leer hoef te ondergaan om hulle waarde te verhoog nie. 'n Bietjie regstelling hier en daar, die vind van die regte hulpbronne op die Internet en elders, en 'n skeut gewilligheid om uit jou gemaksone te klim en uitgedaag te word, sal alreeds 'n soliede platform verskaf om jou stel vaardighede te vernuwe. "Die goeie nuus is dat om jou vaardighede op te skerp nog nooit so maklik was nie," sê Marr.
Aurelie Feld, Angelika Reich, Kristina Störk and Sandra Durth, 1 July 2020, "Thriving after COVID-19: What skills do employees need?", https://www.mckinsey.com/business-functions/mckinsey-accelerate/our-insights/accelerate-blog/thriving-after-covid-19-what-skills-do-employees-need.
Bernard Marr, 17 April 2020, "8 job skills to succeed in a post-Coronavirus world", https://www.forbes.com/sites/bernardmarr/2020/04/17/8-job-skills-to-succeed-in-a-post-coronavirus-world/?sh=6108c9862096.
Reanna Mardinger, 2021, "The Importance of upskilling and reskilling during COVID-19", https://www.docebo.com/blog/upskill-reskill-employees-covid-19/.